Χιθ Λέτζερ

Ο Χιθ Λέτζερ (Heathcliff Andrew "Heath" Ledger, 4 Απριλίου 1979 - 22 Ιανουαρίου 2008) ήταν Αυστραλός ηθοποιός, βραβευμένος με Όσκαρ Β' ανδρικού ρόλου για την ερμηνεία του ως Τζόκερ στην ταινία Σκοτεινός Ιππότης. Ο ηθοποιός βραβεύτηκε μετά θάνατον για τον ρόλο του Τζόκερ (The Joker).

 Βιογραφία 
Γεννήθηκε στο Περθ. Απέκτησε μία κόρη, την Ματίλντα Ρόουζ (Matilda Rose), η οποία είναι καρπός της σχέσης του με την Μισέλ Ουίλιαμς (Michelle Williams). Είχαν συμπρωταγωνιστήσει στην ταινία Το Μυστικό του Brokeback Mountain, για την οποία προτάθηκε για πρώτη φορά για Βραβείο Όσκαρ, το 2005. Τον Σεπτέμβριο του 2007, έγινε γνωστό επίσημα ότι έχουν χωρίσει.

Από τον Νοέμβριο του 2007, ο Χιθ Λέτζερ αντιμετώπιζε διάφορα και παρατεταμένα προβλήματα υγείας, χωρίς να μπορεί να βρει τα αίτια έτσι ώστε να τα αντιμετωπίσει. Βρέθηκε νεκρός στο σπίτι του στο Μανχάταν στις 22 Ιανουαρίου 2008Washington Post, 22 Ιανουαρίου 2008. Οι αστυνομικοί που εισήλθαν στο διαμέρισμα του στο Σόχο, μετά τον θάνατό του, διαπίστωσαν ότι το είχε μετατρέψει σε "ιερό ναό", καθώς ήθελε να εμβαθύνει πιο πολύ στον ρόλο του Τζόκερ. Ο θάνατός του αποδόθηκε σε δηλητηρίαση από την ταυτόχρονη κατάποση παυσίπονων, αγχολυτικών και υπνωτικών χαπιών και θεωρήθηκε ατύχημα και όχι αυτοκτονία ή θάνατος από υπερβολική δόση ναρκωτικών ουσιών, όπως έδειχναν οι αρχικές ενδείξεις. Συγκεκριμένα, ο θάνατος του Λέτζερ επήλθε έπειτα από τη λήψη υψηλών δόσεων του οπιοειδούς αναλγητικού OxyContin, των αγχολυτικών Valium και Xanax και των υπνωτικών Restoril και Unisom in.gr , Σε «ατυχή» υπερβολική δόση χαπιών οφείλεται ο θάνατος του Χιθ Λέτζερ, 6 Φεβρουαρίου 2008.. Ήταν μόλις 28 ετών.

 Φιλμογραφία 
 Clowning Around (1992)  
 Paws (1997)
 Blackrock (1997) 
 10 Things I Hate about You (1999) 
 Two Hands (1999) 
 The Patriot (2000) 
 Ο χορός των τεράτων (2001)  
 A Knight's Tale (2001)
 The Four Feathers (2002) 
 The Order (2003)
 Ned Kelly (2003)
 Casanova (2005) 
 Το μυστικό του Brokeback Mountain (2005)
 The Brothers Grimm (2005)
 Lords of Dogtown (2005)
 Candy (2006)
 I'm Not There (2007) 
 Ο Σκοτεινός Ιππότης (2008)
 The Imaginarium of Doctor Parnassus (2009)

 Τηλεόραση 
Ο Χιθ Λέτζερ, τo 1996, πρωταγωνίστησε στην δραματική σειρά Sweat, ενώ το 1997 έπαιξε σε δύο τηλεοπτικές σειρές, στη σαπουνόπερα Home and Away και στην υποψήφια για Έμμυ δραματική σειρά The Roar.

 Διακρίσεις 
 Υποψηφιότητα για Όσκαρ Α΄ Αντρικού Ρόλου για το Brokeback Mountain (2005)
 Υποψηφιότητα για Χρυσή Σφαίρα Α' Αντρικής Ερμηνείας σε Δραματική Ταινία για το Brokeback Mountain (2005)
 Υποψηφιότητα για BAFTA Α΄ Αντρικής Ερμηνείας για το Brokeback Mountain (2005)
 Υποψηφιότητα για το Independent Spirit Award Α΄ Αντρικής Ερμηνείας για το Brokeback Mountain (2005)
 Υποψηφιότητα για το Screen Actors Guild Award Α΄ Αντρικής Ερμηνείας για το Brokeback Mountain (2005)
 Βραβείο Α' Αντρικής Ερμηνείας για το Brokeback Mountain (2005) από τις ενώσεις κριτικών Νέας Υόρκης, Φοίνιξ, Σαν Φρανσίσκο, Λας Βέγκας και Οχάιο
 Τιμητικό Independent Spirit Award για τη συμμετοχή του στην ταινία I'm Not There (2007)
 Χρυσή σφαίρα Β' ανδρικού ρόλου για την ταινία Ο Σκοτεινός Ιππότης (The Dark Knight, 2008)
 Βραβείο BAFTA Β΄ Ανδρικού Ρόλου για την ταινία Ο Σκοτεινός Ιππότης (The Dark Knight, 2008)
 Όσκαρ Β' ανδρικού ρόλου για την ταινία Σκοτεινός Ιππότης (The Dark Knight, 2008)

Ο Λέτζερ αποτελεί τον δεύτερο κατά σειρά ηθοποιό στην ιστορία του θεσμού των Όσκαρ, που κατάφερε να κερδίσει το πολυπόθητο αγαλματίδιο μετά τον θάνατό του. Ο πρώτος ήταν ο Πίτερ Φιντς το 1976 για την ταινία "Το δίκτυο" (The Network).

 Παραπομπές 

 Εξωτερικοί σύνδεσμοι 


Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Βραβευμένοι με BAFTA Β' Ανδρικού Ρόλου
Κατηγορία:Αυστραλοί ηθοποιοί